b'\n_START_ARTICLE_\nPamantasang Loyola Chicago\n_START_PARAGRAPH_\nAng Pamantasang Loyola Chicago (Ingles: Loyola University Chicago, madalas na tinutukoy bilang Loyola o LUC) ay isang pribadong pamantasang Katoliko para sa pananaliksik sa Chicago, Illinois, Estados Unidos. Itinatag noong 1870 ng mga Heswita, ngayon ang Loyola ay isa sa pinakamalaking mga pamantasang Katoliko sa Estados Unidos. Ang mga propesyonal na paaralan ng Loyola ay nakapag-eduka ng mga henerasyon ng mga lider ng lokal na negosyo at sibiko. Ang mga kilalang programa nito sa medisina, pagnanars, at mga agham sa kalusugan ay naka-angkla sa Loyola University Medical Center, na kinikilala sa buong Estados Unidos.'